वैदेशिक रोजगारीका लागि युवाहरू विदेशिने जिल्लाको सूचीमा सुनसरी सातौं नम्बरमा रहेको छ । यस जिल्लाबाट आर्थिक वर्ष २०७४–७५ मा १९ हजार ८ सय ३० जना युवाहरूले विभिन्न शीर्षकबाट श्रम स्वीकृति लिएका छन् । उनीहरूमध्ये १० हजार २ सय ३४ जना युवाहरू म्यानपावर कम्पनीमार्फत् विदेश जानका लागि श्रम स्वीकृति लिएका छन् भने ९ हजार ५ सय ९६ जना युवाले व्यक्तिगत श्रम स्वीकृति, पुनः प्रवेश तथा वैधानिकीकरण गरेका छन् ।
